### Beslutningstema

I denne sag skal det besluttes, om plan- og myndighedsbehandlingen af solcelleprojektet, Projekt #4 (VE2023), Visby Solpark skal indstilles. Projektet kan ikke realiseres, da projektområdet er placeret på et område af råstofressourcer.

### Historik

Projekt #4 indgik i anden ansøgningsrunde (VE2023) med ansøgningsfrist i december 2022. Herefter blev projektet politisk prioriteret på Kommunalbestyrelsens møde i maj 2023.

I august 2023 blev der afholdt idéhøring, jf. Planloven. Parallelt med idéhøringen indledte bygherre på baggrund af Tønder Kommunes screening for projektet en dialog med Region Syddanmark. Kommunens screening indikerede, at området lå i et råstofområde udpeget af Regionen.

Den 30. august 2023 modtog Tønder Kommune en skriftlig henvendelse fra Region Syddanmark, der bekræftede, at projektet er beliggende i graveområde for sand, grus og sten udlagt i den gældende Råstofplan. Herefter har der pågået en proces, hvor bygherre har forsøgt at få dispensation til at gennemføre projektet via en politisk proces igennem Region Syddanmarks Miljøudvalg.

Den 10. juni 2024 blev sagen endeligt behandlet på Miljøudvalget. Det blev besluttet, at der ikke gives samtykke til, at der opstilles solceller i det konkrete projektområde. Begrundelsen var, at projektområdet er det eneste graveområde for sand, grus og sten i det sydvestlige hjørne af regionen mellem grænsen og Skærbæk i vest og Bolderslev og Rødekro i øst.

Den 29. august 2024 fik projektejer af Kommunalbestyrelsen godkendt en revision af projektet på et mindre projektområde tættere på byen. Dette med forudsætning om gennemførsel af en ny idehøring.

Den 16. september 2024 modtog Tønder Kommune besked fra Region Syddanmarks Miljøudvalg om, at også det reviderede projekt ligger inden for Regionens råstofinteresse område.

På Klima,- Vækst, - og Udviklingsmøde den 3. oktober 2023 blev der aflagt afrapportering for fremdrift i alle kommunens VE-projekter. Her opfordrede projektejer, grundet råstofproblemstillingen, til, at den kommunale planlægning sættes i bero.

### Sagsfremstilling

Den 16/9 2024 modtog Tønder Kommune besked om, at Regionens Miljøudvalg har behandlet det reviderede projekt, og det blev besluttet, at heller ikke det reviderede projekt kan opnå tilladelse til

realisering, grundet Poul Overgaard.

Projektejer anmoder derfor om, at projekt #4 (VE2023), Visby Solpark, udgår af Tønder Kommunes planlægningsportefølje for VE.

### Indstilling Fagchef for Klima, Plan og Udvikling indstiller,

|  |  |
| --- | --- |
| at | plan- og myndighedsbehandling af Projekt #4 (VE2023) indstilles med omgående virkning, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.